આ માહિતી આપતાં જી. આર. વોરાએ કહ્યું હતું કે ‘સાયન-ઈસ્ટમાં રહેતી એક વૃક્ષપ્રેમી મહિલાને જ્યારે વૃક્ષો બીમાર થઈને મરી રહ્યાં છે એ વાતની ખબર પડી ત્યારે તેણે અમારી સંસ્થાનો સંપર્ક કયોર્ હતો. તેણે અમને કહ્યું છે કે વૃક્ષોને બચાવવા માટે જે કોઈ ઇક્વિપમેન્ટ અને દવાઓની જરૂર હોય એ હું મારા તરફથી ડોનેટ કરીશ. ખર્ચની ચિંતા કરશો નહીં; પણ મારા બાળક, મારા વડીલો જેવાં આ વૃક્ષોને બચાવો. આ વાતની જાણ કરતો એક પત્ર અમે તરત જ સુધરાઈમાં આપી દીધો છે; પરંતુ હજી સુધી સુધરાઈ આ બાબતમાં જાગીને વૃક્ષોને બચાવવા આગળ આવી નથી, જેની અમને નવાઈ લાગે છે.’